# Referat Fra Medlemsmøte

**Dato: Torsdag 6. Oktober 2016
Tid: 19.00
Sted: Grand Hotell Kristiansund**

Møtet ble satt klokken 19:00 av Unni og Mette. Møtet ble satt med 28 medlemmer til stede, og 2 Fullmakter til stemmegivning levert.

|  |
| --- |
| **Saker til Innkalling: 1. Stortingsvalg 2017: Skal, skal ikke?** **2. Etablering av Politiske grupper** |

Unni og Mette innledet møtet. Agendaen og sakene for møtet ble presentert fram i detalj.
Unni tok hun opp problemstillingene som foreligger for Nordmørslista i dag. Hun presenterte også Styrets fokusområder for 2016-2017, som innebærer blant annet en målrettet organisasjonsbygging, Rekruttering av medlemsmasse, og å engasjere medlemsmassen mer i det politiske og organisatoriske arbeidet som Nordmørslista fører.
En statistikk over medlemsveksten for Nordmørslista fra grunnleggelsen til i dag ble også presentert. Den viste at vi fra Mai 2015 til april 2016 har hatt en stabil, men noe stagnerende medlemsvekst. I april og Mai 2016 hadde Nordmørslista en periode med negativ medlemsvekst, men dette har kjapt tatt seg opp igjen, da vi i September hadde den største medlemsveksten, og medlemsmassen, noensinne; med over 40 nye medlemmer, og over 100 medlemmer totalt.

# ****Sak 1: Stortingsvalg 2017: Skal, Skal ikke?****

Unni og Mette innlydet debatten. Hun stilte spørsmålene Hvorfor, Hvem og Hvordan Stille til Stortingsvalg. I presentasjonen ble flere av de positive effektene av å stille til valg belyst. Men, det ble også lagt fram klart at Nordmørslista vil ha flere store utfordringer om vi bestemmer oss for å stille, og at vi hverken har økonomi eller en aktiv medlemsmasse nok til at det blir en enkel vei til stortinget. Det ble også poengtert at de etablerte partiene er allerede klar til å starte valgkampen, og at vi i dag, uten å ha tatt en beslutning, allerede er langt på etterskudd. Debatten ble så satt i gang.

Under debatten, kom flere gode poenger til orde fra mange Medlemmer.
Blant disse, var at vi har en unik mulighet i dagens politiske klima til å få noen inn på stortinget. Det ble også sagt at vi i Nordmørslista har et Ansvar ovenfor Nordmøre til å stille, og at Nordmøringer fortjener noen på Tinget som kjemper for Nordmøres saker. Nordmørslista på tinget, og for å stille til valg, trenger heller ikke å lage et komplett partiprogram slik de etablerte partiene må; Det ble sagt at Vi ikke stiller til ting for å løse Verdensproblemer. Nordmørslista kan samarbeide med alle partier fra Rødt til FrP for å få igjennom vedtak som gagner Nordmøre.

 Det bel derimot også belyst i debatten at veien til Stortinget blir lang og tung, og at vi per dags dato ikke har ressurser nok til å stille. Det ble også sagt at vi heller bør fokusere på etablering av lokallag, og utvikling av dagens fylkesorganisasjon, og å støtte opp under de folkevalgte vi i dag allerede har.
Etter debatten ble det tatt en pause på ca. 15 minutter.
Etter Pausen gikk Knut Trygge Storvik fra Møtet. Vi var da 27 stemmeberettigede, med totalt 29 stemmer, inkludert fullmakter, på møtet.

Avstemming:
Under Debatten ble det innsendt to Alternative forslag, i tillegg til forslaget som ble sendt ut ved tilkallingen til møtet. De to innkomne forslagene var:

Fra Nils Fløystad: Nordmørslista sitt medlemsmøte 06.10.16 oppretter ei arbeidsgruppe med mål om å stille stortingsliste.

Fra Allan Nilsen: Nordmørslista sitt medlemsmøte 60.10.16 oppretter ei arbeidsgruppe som skal utrede om vi kan stille til Stortingsvalg eller ikke.

Avstemningen Foregikk i to Omganger.
I Første omgang, ble forslaget i Innkallingen (Å stemme for eller mot en Stortingsliste) ble satt opp imot de to innkomne forslagene om å nedsette arbeidsgrupper.
Forslaget i innkallingen) ble nedstemt med 5 stemmer for, og 24 stemmer mot.

I andre omgang ble de to innkomne forslagene satt opp imot hverandre. Etter en diskusjon i plenum trakk Allan Nilsen forslaget sitt, og det var da bare Nils Fløystad sitt forslag som ble stemt over. Forslaget ble enstemmig vedtatt.

**Vedtak:** Nordmørslista sitt medlemsmøte 06.10.16 oppretter ei arbeidsgruppe med mål om å stille stortingsliste.

# Sak 2: Etablering av Politiske grupper

Styret og fylkestingsrepresentantene ser behovet for å opprette politiske grupper som kan støtte opp om, og komme med innspill om, sakene som skal behandles på fylkestinget, og i de forskjellige utvalgene Nordmørslista er representert i.

Fylkestingrepresentantene ytret på møtet et ønske om å etablere og ivareta slike grupper, slik at vår politikk og våre meninger kan mest mulig komme fram i behandlingen av politiske saker i utvalg, nemder og grupperinger der vi kan gjøre en forskjell. Fylkestingsrepresentantene ønsker også slike grupper for å få tips og forslag om saker vi kan ta opp i slike møter. Disse gruppene vil også kunne fungere som politikkskapende enheter for Nordmørslista.
Alle medlemmer av Nordmørslista oppfordres til å ta kontakt med fylkestingsrepresentantene for å bli med i disse gruppene.

Gruppene, og deres ansvarlige ledere er:
Regional Og Næring: Runar Vestheim
Samferdsel: Elisabeth Jørgenvåg
Utdanning: Nils Fløystad
Kultur og Helse: Mette Belden

Møtet ble Hevet Klokken 2145.